		                                        Z A P I S N I K

25. sjednice Vijeća Mjesnog odbora „August Šenoa“ održane 25. svibnja 2023. (četvrtak) u 18.00 sati u prostorijama Mjesnog odbora „August  Šenoa“, Pavla Hatza 8

Prisutni članovi Vijeća Mjesnog odbora: Sonja Braut-Kazić, Dubravka Golubić-Krpan, Robert Borenić, Đurđa Golubić
Vijeće Mjesnog odbora jednoglasno usvaja Zapisnik  24. sjednice Vijeća Mjesnog odbora. 

Predsjednica Vijeća predlaže sljedeći 

DNEVNI RED:


1. Prijedlog stavljanja izvan snage Odluke urbanističkog plana groblja Moravče
1. Komunalna problematika
1. Pitanja i prijedlozi


Ad. 1 Prijedlog stavljanja izvan snage Odluke urbanističkog plana groblja Moravče

Članovi Vijeća su jednoglasno prihvatili prijedlog da se, zbog u dopisu navedenih argumenata, izvan snage stavi Odluka urbanističkog plana groblja Moravče.
Vijeće Mjesnog odbora jednoglasno donosi

ZAKLJUČAK

o odluci o izradi Odluke o stavljanju izvan snage Urbanističkog plana uređenja groblja Moravče

1. Vijeće Mjesnog odbora „August Šenoa“ daje pozitivno mišljenje o odluci o izradi Odluke o stavljanju izvan snage Urbanističkog plana uređenja groblja Moravče.

2. Ovaj Zaključak dostavlja se Vijeću Gradske četvrti Donji grad na daljnje postupanje. 


Ad. 2 Komunalna problematika
Na području Mjesnog odbora „August Šenoa“ najveći su problem prometnice i to ‘okomice’ Palmotićeva (cijelom dužinom) i Petrinjske (na raskrižju sa Šenoinom gdje su česti sudari), pa članovi Vijeća ponovno podsjećaju da što prije treba primijeniti potrebne i najdjelotvornije mjere i sredstva za usporavanje prometa. 
Drugi, jednako važan problem kojem još nije pronađeno rješenje, jest nepostojanje odlagališta za smeće samo za lokale i dućane, pa se njihov otpad (nerijetko u rastresitom stanju), na zelenim otocima predviđenom za stanovnike Mjesnog odbora, pretrpavaju i čak ostavljaju oko kontejnera.

Ad. 3 Pitanja i prijedlozi
U želji da postane vidljivija problematika osipanja fasada i padanja dijelova s krova i plastike s potresima oštećenih kuća koje još nisu obnovljene, članovi Vijeća će obići i pronaći i snimiti najrizičnije. Sa ciljem da bi, radi sigurnosti prolaznika i stanara, obavijestili nadležni gradski ured nakon čega bi trebalo doći do stručne provjere stanja i poduzimanje primjerenih zaštitnih mjera i zahvata.

Sjednica je završena u 18.40 sati.
Zapisnik je vodila Sonja Braut-Kazić



KLASA: 024-08/23-003/1073
URBROJ: 251-13-11-1/002-23-2
Zagreb, 25. svibnja 2023.

